NORAKSTS

|  |  |
| --- | --- |
| 29.06.2017. | Nr.8/5 |

**PAR KUSTAMAS MANTAS BEZATLĪDZĪBAS PĀRŅEMŠANU**

( ziņo I.Škutāne)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, V.Ļevčenoks, R.Vectirāne, M.Buškevics, D.Olte, A.Garančs, I.Bandeniece, R.Šlegelmilhs, J.Strods), **PRET-** nav, **ATTURAS** – nav,

2006.gada 10.martā Jelgavas pilsētas dome noslēdza Sadarbības līgumu Nr.SL-1/06 ar biedrību “Zinātnes, inovāciju un testēšanas centrs” par sadarbību Phare 2003.gada Nacionālās programmas projekta Nr.2003/004-979-06-03/1/0027 Ekonomiskās un sociālās kohēzijas programmas “Būvizstrādājumu inovāciju un testēšanas centra izveide” (turpmāk – Projekts) īstenošanā.

Jelgavas tiesas lietvedībā atradās civillieta Nr. C06056410 Finanšu ministrija prasībā pret biedrību “Zinātnes, inovāciju un testēšanas centrs” par līguma Nr.2003/004-979-06-03/1/0027 “Par Phare finansējuma un valsts pamatbudžeta dotācijas no vispārējiem ieņēmumiem piešķiršanu un izmantošanu projekta “Būvizstrādājumu inovāciju un testēšanas centra izveide”” neizpildi. Jelgavas pilsētas dome kā Projekta partneris minētajā civillietā ir pieaicināta kā trešā persona.

Ar Latvijas Republikas Finanšu ministres 2017.gada 17.maija rīkojumu Nr.209 “Par valsts kustamās mantas nodošanu bez atlīdzības Jelgavas pilsētas domei” paredzēts, ka ar izlīguma civillietā Nr. C06056410 apstiprināšanu spēkā stāšanos, lai nodrošinātu kustamās mantas izmantošanu atbilstoši sākotnējās iegādes mērķiem, kustamā manta saskaņā ar Ministru kabineta 2011.gada 1.februāra noteikumu Nr.109 “Kārtība kādā atsavināma publiskas personas manta” 18.3. apakšpunktu nododama Jelgavas pilsētas domei.

Kustamās mantas aprēķinātā tirgus vērtība atbilstoši SIA “GUPO” veiktajam novērtējumam uz 2017.gada 24.februāri ir 204 328,00 *euro* apmērā.

2017.gada 27.jūnijā civillietā Nr. C06056410 ir apstiprināts izlīgums ar kuru Projekta ietvaros iegūto kustamo mantu iegūst Finanšu ministrijas padotībā esoša Centrālās finanšu un līgumu aģentūra.

Lai nodrošinātu sabiedrības labumu un lietderīgu Projekta ietvaros iegādātās kustamās mantas kopības izmantošanu un veicinātu izglītības infrastruktūras pieejamību, tai skaitā mācību procesa vispārējās izglītības sistēmas ietvaros īstenošanu, saskaņā ar likuma “Par pašvaldībām” 15.panta pirmās daļas 4.punktu,

**JELGAVAS PILSĒTAS DOME NOLEMJ:**

Pārņemt bez atlīdzības no Centrālās finanšu un līgumu aģentūras kustamo mantu (pielikumā) ar tiesas nolēmuma par izlīguma civillietā Nr.C06056410 apstiprināšanu spēkā stāšanās dienu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 29.jūnijā